ওয়েস্টপার্ক (মিউনিখ)
ওয়েস্টপার্ক বা পশ্চিমউদ্যান জার্মানির মিউনিখ শহরে অবস্থিত একটি বৃহৎ জন উদ্যান। স্থপতি পিটার ক্লুসকা এর নকশা প্রণয়ন করেন। ১৯৮৩ সালে এই উদ্যান নির্মাণ সমাপ্ত হয়। একই বছরে এখানে আন্তর্জাতিক উদ্যান প্রদর্শনী ৮৩ অনুষ্ঠিত হয়। এতে ১৭০ জন অবদানকারী অংশ নেয়। পার্কের আয়তন ৭,২০,০০০ মি২ (৭৭,৫০,০১৬ ফু২) (১৭৮ একর)। এটি পূর্ব-পশ্চিমে ২.৬ কিমি বিস্তৃত। গারিমসার (Garmischer Straße) সড়ক উদ্যানটিকে পূর্ব ও পশ্চিম অংশে বিভক্ত করেছে।